נורמן אייזן

נורמן ל. אייזן (באנגלית: Norman L. Eisen; נולד ב-11 בנובמבר 1960) הוא פוליטיקאי יהודי-אמריקאי. הוא שימש כפרקליטם של הדמוקרטים בוועדה השופטת בהליך ההדחה של הנשיא דונלד טראמפ בשנת 2020. הוא גם עמית בכיר בלימודי ממשל במכון ברוקינגס<ref name="brookings main"></ref>. כמו כן שימש כיועץ המיוחד של הבית הלבן לאתיקה ורפורמה בממשל, שימש כשגריר ארצות הברית בצ'כיה, והיה יו"ר מועצת המנהלים של אזרחי אחריות ומוסר בוושינגטון (CREW)<ref name=":0"></ref>.

== ביוגרפיה ==
אייזן נולד לאחר שהוריו היגרו לארצות הברית<ref></ref>, בנערותו עבד בדוכן המבורגר של משפחתו בלוס אנג'לס.

בשנת 1985 קיבל תואר ראשון מאוניברסיטת בראון, ובשנת 1991 תואר JD מבית בית הספר הרווארד למשפטים, את שניהם עבר בהצטיינות. בהרווארד הוא פגש את הנשיא לעתיד ברק אובמה, שהיה אז סטודנט למשפטים בשנתו הראשונה<ref name="eli"></ref><ref name="goldman"></ref>.

== קריירה ==
בין השנים 1985 עד 1988, עבד אייזן כחבר בארגון הליגה נגד השמצה. בעבדותו הוא חקר מקרי אנטישמיות והפרות אחרות של זכויות האזרח, קידם את חינוך השואה וכן קידם את יחסי ארצות הברית–ישראל.

לאחר שסיים את לימודיו בהרווארד בשנת 1991, עסק אייזן כעו"ד לענייני משפטים בוושינגטון די. סי. במשך למעלה מ-18 שנה במשרד עורכי הדין צוקרמן ספאדר. הוא הוגדר כאחד מעורכי הדין המובילים ידי 'המגזין וושינגטון'<ref>[http://www.washingtonian.com/search_site/finder.php?search=eisen&btnG.x=0&btnG.y=0]</ref>. הוא התמחה בחקירות הונאה כספיות מורכבות, ביניהם: אנרון, רפקו, תיק ההגבלים העסקיים וההתמוטטות הכלכלית של הסאב פריים<ref name="washingtonpost.com"></ref>.

בשנת 2003 ייסד אייזן את Citizens for Responsibility and Ethics בוושינגטון (CREW), ארגון העוסק במעקב אחר פעילותם של משדרים ממשלתיים<ref></ref>. משנת 2016 ועד 11 בפברואר 2019 היה יו"ר הדירקטוריון ושותף-עו"ד בענייני ליטיגציה, כולל תיקי גמול בבתי המשפט הפדרליים בניו יורק ובמרילנד ("CREW נגד טראמפ" ו-"DC ומרילנד נגד טראמפ").

משנת 2007 עד 2009, אייזן היה פעיל בקמפיין הנשיאותי של ברק אובמה, אותו הכיר מלימודיו המשפטיים בהרווארד, לפני שהצטרף לצוות המעבר של הנשיא הנבחר, אובמה, כסגן יועץ.

ב־20 בינואר 2009, נבחר על ידי אובמה לשמש כיועץ מיוחד לאתיקה ורפורמת הממשלה בבית הלבן<ref name="greenberg"></ref>. נורמן נודע באותה העת בכינוי "מר לא" בזכות מאמצי האתיקה שלו ונודע בכך שהגביל לוביסטים רשומים מלהיכנס לתפקידים בממשל. לזכותו נזקף הסיוע בקיום ההבטחות הקשורות לאתיקה של הנשיא אובמה לצו ביצוע שהנשיא חתם ביומו הראשון בתפקיד.

במהלך 2009 ו-2010 תרם אייזן למאמץ הממשלתי לשקיפות, כולל העלאת יומני המבקרים של הבית הלבן באינטרנט; תגובתו להחלטת מימון הקמפיין בפסק דין Citizens United נגד FEC; ותוכנית הרגולציה הפיננסית שהייתה הבסיס לחוק דוד-פרנק. פעילויותיו האחרות כללו סקירת הרקע של גורמים רשמיים בממשל והרחבת תחולתו של חוק חופש המידע<ref></ref>.

אייזן מונה לשגריר בצ'כיה על ידי הנשיא אובמה<ref></ref>. כשגריר, הוא פיתח גישה של "שלוש עמודי תווך" לשיפור מערכת היחסים בין ארצות הברית לצ'כיה: הראשון, שיתוף פעולה אסטרטגי והגנתי. השני, קשרים מסחריים וכלכליים. השלישי, ערכים משותפים. בתקופתו כשגריר, השקיע מכיסו מאות אלפי דולרים בשנה כדי לשמור על מעונו של השגריר<ref></ref><ref></ref>.

אייזן מונה על ידי הנשיא אובמה במינוי פגרה. המינוי במקרה כזה תקף לשנה אחת בלבד, עד סוף 2011, אלא אם כן יאושר על ידי הסנאט האמריקני. המינוי של אייזן זכה לתמיכה דו-מפלגתית, כולל מהסנאטורים הרפובליקנים ומלומדי מדיניות חוץ שמרניים. הסנאט אישר בסופו של דבר את אייזן ב־12 בדצמבר 2011<ref></ref><ref name="senate.gov"></ref>.

בספטמבר 2014 הצטרף אייזן למכון ברוקינגס כעמית אורח<ref name="brookings cv"></ref>. כיום הוא עמית בכיר בתוכנית לימודי המשילות שלהם. בברוקינגס הוא תרם לדיווחים על ממשל גלוי<ref name="brookings transparency report"></ref><ref name="brookings open government report"></ref>, על סעיף התגמולים,<ref name="brookings emoluments report"></ref> חסימת צדק נשיאותית,<ref name="brookings obstruction report"></ref> ומאמצים נגד שחיתות בתחום משאב הטבע<ref name="brookings annotated bibliography"></ref>.

כסופר פורה, לעיתים קרובות הוא תורם קטעים מתוקשרים לניו יורק טיימס<ref></ref><ref>Eisen, Norman, "A History Lesson in Optimism," The New York Times, September 30, 2018, p.2</ref>, הוושינגטון פוסט<ref></ref>, פוליטיקו<ref></ref>, USA Today<ref></ref>, ופרסומים לאומיים אחרים.

בספטמבר 2018 הוציא לאור ספר בשם 'הארמון האחרון', על היסטוריה של וילה פצ'ק שנבנתה בצ'כיה על ידי אוטו פצ'ק, איש העסקים יהודי, לאחר מלחמת העולם הראשונה, וילה זו שמשמשת כיום כביתם של שגרירי ארצות הברית בפראג, שימשה את אייזן בתפקידו זה, דבר שגרם לאייזן לחקור את היסטוריית יושבי הבית בעבר<ref></ref>.

בפברואר 2019 מונה אייזן ליועץ בוועדת הבית של ארצות הברית לרשות השופטת. הוא מסייע לוועדה בענייני פיקוח הקשורים למחלקת המשפטים, כולל נושאי פיקוח ומדיניות אחרים הנמצאים בתחום שיפוטה של הוועדה<ref name="house judiciary press release"></ref>.

בשנת 2017, נבחר אייזן למספר 11 ברשימת 50 ההוגים של פוליטיקו, המעצבים את הפוליטיקה האמריקאית<ref></ref>.

אייזן נשוי לינדזי קפלן, פרופסור חבר באוניברסיטת ג'ורג'טאון. לזוג בת אחת.

== קישורים חיצוניים ==

* 

* [https://www.brookings.edu/experts/norman-eisen/ עמוד מכון ברוקינגס]
* [https://web.archive.org/web/20140714030408/http://prague.usembassy.gov/ambassador.html ביוגרפיה של השגריר אייזן], באתר שגרירות ארצות הברית בצ'כיה
* [https://web.archive.org/web/20140519090855/http://blogs.usembassy.gov/eisen/ בלוג של נורמן אייזן]
* [http://www.mishpacha.com/Browse/Article/11622/Eternal-Optimist אופטימיסט נצחי], באתר מגזין Mispacha
* [http://www.washingtonpost.com/wp-dyn/content/article/2009/03/12/AR2009031203748.html כאשר בבית הלבן יש שאלות לגבי כללי אתיקה, היועץ נורמן אייזן עונה לשיחה], באתר הוושינגטון פוסט
* [https://www.washingtonpost.com/lifestyle/style/2013/10/14/3388f996-26f3-11e3-ad0d-b7c8d2a594b9_story.html עולמו של נורמן אייזן, שגריר ארצות הברית בצ'כיה], באתר הוושינגטון פוסט
* [https://www.politico.com/magazine/story/2016/12/norm-eisen-richard-painter-ethics-214512 'זה כמו חבית אבקה שהולכת להתפוצץ'], באתר פוליטיקו
* [https://www.wsj.com/articles/SB10001424127887323777204578193450007164288 טרנספורמציה של ההיסטוריה האפלה של הבית], באתר הוול סטריט ג'ורנל
* [https://www.npr.org/blogs/parallels/2014/02/18/279017558/for-u-s-ambassador-ties-to-prague-that-transcend-diplomacy?sc=17&f=1001 מאמר בנושא שגרירותו של אייזן]
* [http://www.whitehouse.gov/the-press-office/2010/12/29/president-obama-announces-recess-appointments-key-administration-posts הודעה לעיתונות מהבית הלבן על מינויו של אייזן כשגריר צ'כיה]

== הערות שוליים==

קטגוריה:יועצים פוליטיים אמריקאים
קטגוריה:נשיאות ברק אובמה: אישים
קטגוריה:בוגרי אוניברסיטת בראון
קטגוריה:בוגרי בית הספר למשפטים באוניברסיטת הרווארד
קטגוריה:שגרירי ארצות הברית
קטגוריה:עורכי דין יהודים אמריקאים
קטגוריה:אמריקאים שנולדו ב-1960